CORRECCIÓN de erros.-Resolución do 31 de xaneiro de 2005, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, do convenio colectivo da empresa Thyssenkrupp Elevadores, S.A.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 27/05/2005

Observados erros na Resolución do 31 de xaneiro de 2005 da Delegación Provincial da Consellería
de Asuntos Sociais, Emprego e Relacións Laborais na Coruña, pola que se dispón o depósito e a publicación no Diario Oficial de Galicia do convenio colectivo da empresa Thyssenkrupp Elevadores, S.A., publicada no DOG número 40, do 28 de febreiro de 2005, cómpre substituír o contido dos artigos 4º, 8º, 10º, 12º, 13º, 18º, 20º e 22º do dito convenio polo que se segue a continuación.
Artigo 4º.-Individualidade e unidade do convenio.
Os dereitos e condicións económicas neste convenio constitúen unha mellora en relación co previsto na lexislación laboral e, en consecuencia, non resultarán afectados por calquera modificación que se produza a esta, quedando as partes mutuamente obrigadas ao cumprimento da súa totalidade. As condicións acordadas neste convenio constitúen un todo indivisible, quedando as partes mutuamente obrigadas ao cumprimento da súa totalidade.
Para os efectos da súa aplicación práctica, serán consideradas globalmente e no seu conxunto e por un período anual, polo que no suposto de que a autoridade competente, no exercicio das súas facultades, modificase en todo ou en parte o contido deste convenio, as partes deberán reunirse para revisar o convenio naquilo que puidese resultar afectado, aplicándose mentres tanto as normas do anterior convenio.
Artigo 8º.-Calendario laboral.
A dirección da empresa elaborará o calendario laboral para o ano seguinte, logo de consulta co representante dos traballadores, onde se fará constar a distribución da xornada anual, o horario de traballo para cada tipo de xornada, así como a que puidese corresponder a colectivos específicos en función da súa actividade o condicións de traballo. Igualmente indicaranse os días festivos, descanso semanais e pontes.
A dirección da empresa daralles copia de todos os calendarios laborais aos representantes dos traballadores.
Dentro do calendario laboral os días 24 e 31 de decembro de cada un dos anos de vixencia deste convenio colectivo, o 50% do cadro de persoal terá libre a xornada de tarde, de tal forma que, aqueles traballadores que prestan os seus servizos durante a xornada de tarde do día 24 de decembro, teñan libre a xornada de tarde do día 31 de decembro (o 50% restante).
O persoal administrativo, de común acordo coa dirección da empresa, para non coincidir na mesma xornada de tarde.
Artigo 10º.-Primas.
(I) Primas do persoal de pos-venda rexeranse pola seguinte fórmula:
O persoal de pos-venda poderá devengar mensualmente unha prima de produtividade.
O dito devengo dependerá de diversos factores, cales son:
-Realización do 100% das revisións dos aparellos pertencentes ao sector asignado a cada operario. No suposto caso de que ao traballador se lle saque do sector asignado e no poida terminar as revisións, este cobrará o 100% da prima, sempre que durante o tempo que estea fóra do sector o seu rendemento sexa normal.
-Índice de avarías xeral da delegación da Coruña.
-Calidade do traballo realizado polo operario.
-Avaliación dos seus superiores.
A parte dependente da avaliación anterior queda fixada en 28 A.
(II) Primas do persoal de montaxe.
Ao persoal de montaxe liquidaráselle a mencionada prima de acordo coa seguinte táboa de rendementos:
Rendemento
Euros/hora
60
0,5000
61
0,5376
62
0,5752
63
0,6128
64
0,6504
65
0,6880
66
0,8384
67
0,9888
68
1,1392
69
1,2896
70
1,4400
71
1,5904
72
1,7408
73
1,8912
74
2,0416
75
2,1920
76
2,2296
77
2,2672
78
2,3048
79
2,3424
80
2,3800
O sistema de primas ten como obxectivo primar o persoal que obteña un maior rendemento na montaxe dos aparellos elevadores.
Ademais destas primas por rendemento, establécese unha prima por calidade máxima de 60 A mensuais. Esta prima por calidade será graduada e avaliada polo responsable de cada un dos operarios atendendo aos seguintes criterios, para os efectos de
meramente enunciativos e non exhaustivos, (I) o grao de compromiso co traballo, (II) o servizo ofrecido ao cliente, (III) presenza e aseo no traballo, (IV) trato correcto cos superiores e demais compañeiros, (V) aumento ou descenso na calidade e nivel do traballo realizado polo operario, (VI) dispoñibilidade do operario ante necesidades puntuais da empresa, etc.
Artigo 12º.-Complemento transporte de materiais e ferramenta pesada.
O persoal de montaxe que, logo de acordo coa dirección, ao prestar os seus servizos para a empresa o faga de forma habitual no seu vehículo particular, percibirá en concepto de transporte de materiais pesados e ferramentas voluminosas a cantidade de 25 A por 11 mensualidades.
O persoal de pos-venda que use o seu vehículo de forma habitual para realizar o seu traballo e dentro da zona municipal establecida devengarán 230 A/mes por este concepto. O importe km por uso de vehículo particular é de 0,29 A. Estes importes serán revisados, se é o caso, conforme a fórmula establecida a nivel nacional en todos os centros de traballo da empresa.
Artigo 13º.-Horas.
As cantidade que se vai percibir por hora de traballo especial será de 13 A/hora, sendo o concepto de traballo especial o histórico aplicado nesta delegación.
Os traballos que se prevexan con suficiente antelación (sábados, domingos etc.) pactarase individualmente con cada traballador un prezo cerrado para estes.
Formación: as horas de viaxe como consecuencia de asistir a cursiños para a formación e ou exceso de xornada con motivo da mencionada formación non se aboarán.
Horas extraordinarias: a realización de horas extraordinarias debe responder ao carácter de mecanismo excepcional de ampliación da xornada normal existente na empresa, debendo responder a súa realización a necesidades extraordinarias, de orde técnica, produtiva ou organizativa.
A prestación de horas extraordinarias, dentro dos límites que en cada momento sinale a lexislación vixente, será de aceptación voluntaria por parte do traballador, salvo que se trate de horas estruturais ou as de forza maior, en cuxo caso, serán de prestación obrigatoria.
A determinación do carácter estrutural das horas extraordinarias efectuarase, en cada caso, mediante a negociación entre a empresa e os representantes dos traballadores.
As horas extraordinarias realizadas por forza maior non serán tidas en conta para o cómputo de horas extraordinarias sinalado como máximo en cada momento pola lexislación vixente.
Serán de carácter obrigatorio, tal e como quedou reflectido no parágrafo anterior e en especial, as horas necesarias, para rescate de persoas atrapadas nos aparellos elevadores en mantemento pola empresa, fóra do horario normal de traballo, con independencia do seu aboamento, como se de horas extraordinarias se tratase.
Pódense distinguir dous tipos de horas extraordinarias, cales son:
(I) Ata as 22.00 horas: aboaranse 14,50 A/hora.
(II) Desde as 22.00 horas ata as 9.00: aboaranse 18 A/hora.
Artigo 18º.-Servizo 24 horas.
Ambas as partes son conscientes da gran competencia que existe no sector de mantemento de aparellos elevadores, polo que de común acordo decidiron seguir prestando o servizo de avarías, emerxencias e rescate de persoas durante as 24 horas do día, todos os días do ano.
A Coruña.
Realizarase un horario de tarde desde as 14.00 horas, ata as 22.00 horas, sendo rotativo entre todo o persoal capacitado de pos-venda.
Independentemente das horas que figuran no calendario laboral, existe un servizo de localización e dispoñibilidade que cubrirá o resto das horas (22.00 h ata 9.00 h), aboándose por este servizo a cantidade de 305 A á semana (dentro desta cantidade están comprendidos os oito primeiros avisos realizados).
A partir do noveno aviso semanal aboaranse 18 A/aviso.
Os días 25 e 31 de decembro, 1 e 6 de xaneiro, os avisos realizados aboaranse ao valor da hora de traballos especiais. Así mismo, no caso de que coincidan 2 días festivos seguidos, o 2º día aboarase cada aviso a 18 A. Este 2º día festivo consecutivo non computa no número de avisos semanais.
Santiago de Compostela/Carballo.
Aboaranse 70 A semanais polo servizo de localización e dispoñibilidade.
Aboaranse 25 A por cada aviso que se realice, desde o primeiro.
Estas cantidades manteranse igual durante toda a vixencia deste convenio colectivo. No caso de que durante o ano se producisen un mínimo de 15 altas na zona neste servizo ao importe fixo engadiríaselle o IPC + 1% para o ano 2005.
Ferrol/Narón.
Aboaranse 90 A semanais (dentro desta cantidade están comprendidos os catro primeiros avisos realizados).
A partir do quinto aviso, aboarase ao valor da hora extraordinaria normal.
Estas cantidades manteranse igual durante toda a vixencia deste convenio colectivo. No caso de que durante o ano se producisen un mínimo de 15 altas na zona neste servizo ao importe fixo engadiríaselle o IPC + 1% para o ano 2005.
Artigo 20º.-Complemento de enfermidade ou accidente.
En caso de enfermidade uo accidente, a empresa completará as percepcións que para estes casos aboa a Seguridade Social, nas seguintes contías:
*Ata o 100% do salario que teña asignado o traballador, entendéndose por este, a suma dos conceptos:
-Salario diario (soldo base + complemento empresa + media de prima dos 3 últimos meses).
-Antigüidade consolidada.
Todo traballador en situación de baixa por enfermidade ou accidente ten a obriga de facer chegar á empresa o correspondente parte de baixa ao día seguinte da súa obtención.
Nos casos de baixa de menos de tres días de duración, deberá pedirse ao médico correspondente o parte de baixa e alta.
Artigo 22º.-Vacacións.
O persoal afectado por este convenio colectivo terá dereito a trinta (30) días naturais de vacacións ao ano, os cales se desfrutarán preferentemente entre o 1 de xuño ao 30 de setembro de cada ano.
Aqueles traballadores que teñan unha antigüedade de 25 anos de servizos á empresa terán dereito a un día máis de vacacións.
Estes días de vacacións devengaranse dentro do período comprendido entre o 1 de xullo de cada ano e o 30 de xuño do ano seguinte, debendo desfrutarse dentro do período inmediato seguinte ao que se devenguen.
Os traballadores que cesen ou ingresen dentro do citado período desfrutarán a parte proporcional correspondente.
Co fin de poderlles dar o servizo oportuno aos nosos clientes, acórdase que en ningún mes do ano poida haber menos dun 75% do cadro de persoal de pos-venda (RCP e mantemento).